open-index/open-wikipedia-markdown huggingface dataset:
নরেন্দ্রকৃষ্ণ দেব

** মহারাজা স্যার নরেন্দ্রকৃষ্ণ দেব বাহাদুর, কে.সি.আই.ই ** (English Maharaja Sir Narendrakrishna Deb, Bahadur, KCIE)  (ইং ১০ অক্টোবর  ১৮২২ - ২০  শে মার্চ  ১৯০৩) কলকাতার  শোভাবাজার রাজ পরিবারের প্রতিষ্ঠাতা মহারাজা নবকৃষ্ণ দেবের পৌত্র ও রাজা রাজকৃষ্ণ দেবের পুত্র।  

## জন্মবৃত্তান্ত
নরেন্দ্রকৃষ্ণ দেব ইংরাজী ১৮২২ সালের ১০ ই অক্টোবর কলকাতার শোভাবাজার রাজপরিবারে জন্ম গ্রহণ করেন। ১৮৩৯ সাল পর্যন্ত তিনিহিন্দু কলেজের ছাত্র ছিলেন। ইংরেজি, আরবি, ফারসি, হিন্দুস্থানি ও বাংলা ভাষায় তার যথেষ্ট জ্ঞান ছিল।

## প্রভাব

মহারাজ নরেন্দ্রকৃষ্ণ তার সময়ে একজন সৰ্ব্বজন-বিদিত ও সম্মানিত ব্যক্তি ছিলেন। সাধারণ রাজকাৰ্য্য ছাড়াও বিভিন্ন সভা-সমিতিতে তিনি অবাধে যোগ দিতেন। সরকার কর্তৃক তিনি ডেপুটি ম্যাজিস্টেট ও ডেপুটি কালেক্টরের পদে নিয়োজিত হয়েছিলেন। কলকাতা পৌর শাসনের কমিশনার পদেও আসীন ছিলেন। পরে সরকারি পদ পরিত্যাগ তৎকালীন রাজনীতিতে অংশগ্রহণ করেন। ১৮৬১ সালে তিনি ব্রিটিশ ইন্ডিয়ান অ্যাসোসিয়েশনের সভাপতি ও পরে সহ-সভাপতি রূপে এই প্রতিষ্ঠানের সঙ্গে জড়িত ছিলেন। সুরেন্দ্রনাথ বন্দ্যোপাধ্যায়ের সঙ্গে সিভিল সার্ভিসে বয়স সম্বন্ধীয় আন্দোলনও যোগ দেন। এব্যাপারে তিনি  ১৮৭৭ সালের ২৪ শে মার্চের ইন্ডিয়ান অ্যাসোসিয়েশনের সভায় সভাপতিত্ব করেন। ম্যাঞ্চেস্টারে প্রস্তুত কাপড়ের আমদানি শুল্ক রহিত না করার দাবি নিয়ে যে প্রতিনিধি দল ১৮৭৮ সালে লর্ড লিটনের কাছে যায়, তার নেতৃত্ব তিনিই করেন। কলকাতায় অনুষ্ঠিত ভারতের দ্বিতীয় জাতীয় সম্মেলনের শেষ দিনের সভাপতি হয়েছিলেন তিনি। ভারতীয় সঙ্গীত সমাজের সভাপতি ছিলেন। মহারাজ নরেন্দ্রকৃষ্ণ বড়-লাটের মন্ত্রণা-সভার একজন সদস্যপদেও নির্বাচিত হয়েছিলেন । ব্রিটিশ সরকার কর্তৃক তিনি নাইট ( কে.সি. আই. ই.) উপাধি লাভ করেন। 
তিনি বহু গঠনমূলক ও সামাজিক কাজে অংশ নিতেন। কলকাতা বিশ্ববিদ্যালয়, মেয়ো হাসপাতাল,জাতীয় গ্রন্থাগার প্রভৃতি প্রতিষ্ঠানের সাথে নানাভাবে জড়িত ছিলেন। ডায়মন্ড হারবারের কাছে দক্ষিণ চব্বিশ পরগণা জেলার সবচেয়ে পুরাতন হটুগঞ্জ হাই স্কুলের প্রতিষ্ঠাতা তিনি। পরে বিদ্যালয়টি তার নামানুসারে হটুগঞ্জ মহারাজা নরেন্দ্র কৃষ্ণ হাই স্কুল নামেই পরিচিত হয়।

## মৃত্যু

ইংরাজী ১৯০৩ সালের ২০ শে মার্চ নরেন্দ্রকৃষ্ণ দেব প্রয়াত হন।

## তথ্যসূত্র

বিষয়শ্রেণী:১৮৫২-এ জন্ম
বিষয়শ্রেণী:১৯০৩-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:ভারতীয় ব্যক্তি
বিষয়শ্রেণী:ভারতের রাজা
বিষয়শ্রেণী:১৮২২-এ জন্ম
বিষয়শ্রেণী:১৯০৪-এ মৃত্যু
বিষয়শ্রেণী:বাঙালি জমিদার
বিষয়শ্রেণী:কলকাতার রাজনীতিবিদ
বিষয়শ্রেণী:১৯শ শতাব্দীর ভারতীয় রাজনীতিবিদ
নোমান হাবিব

**নোমান হাবিব** (; ১৩ সেপ্টেম্বর ১৯৭৯ - ১১ অক্টোবর ২০১১) একজন পাকিস্তানি ক্রিকেটার ছিলেন। তিনি খান রিসার্চ ল্যাব, পেশোয়ার ক্রিকেট অ্যাসোসিয়েশন, পেশোয়ার প্যান্থারসের হয়ে খেলেছেন। হাবিব ৬৩টি প্রথম শ্রেণির ম্যাচ, ৩০টি লিস্ট এ ক্রিকেট ম্যাচ এবং ৩টি- টোয়েন্টি২০ ম্যাচ খেলেছেন।  ২০১১ সালের ১১ ই অক্টোবর তাকে মৃত অবস্থায় পাওয়া যায়। 

## তথ্যসূত্র

## বহিঃসংযোগ

* 

বিষয়শ্রেণী:১৯৭৯-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:পাকিস্তানি ক্রিকেটার
বিষয়শ্রেণী:পেশাওয়ারের ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:পেশাওয়ার প্যান্থার্সের ক্রিকেটার
বিষয়শ্রেণী:খান রিসার্চ ল্যাবরেটরিজের ক্রিকেটার
বিষয়শ্রেণী:পেশাওয়ার থেকে আগত ক্রিকেটার
বিষয়শ্রেণী:পূর্বে নিখোঁজ ব্যক্তি
বিষয়শ্রেণী:খুনের শিকার পুরুষ
বিষয়শ্রেণী:পাকিস্তানি খুনের শিকার
বিষয়শ্রেণী:পাকিস্তান টেলিকমিউনিকেশন কোম্পানি লিমিটেডের ক্রিকেটার
বিষয়শ্রেণী:পাকিস্তানে অমীমাংসিত খুন
গঙ্গাপুর রাজ্য

**গঙ্গাপুর রাজ্য**, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৯০৫ খ্রিস্টাব্দ পর্যন্ত এটি পূর্বাঞ্চলীয় রাজ্য এজেন্সির ছোটনাগপুর রাজ্যসমষ্টির অন্তর্গত ছিলো৷

প্রায় ৬৪৫৪বর্গ কিলোমিটার জুড়ে বিস্তৃত এই গঙ্গাপুর রাজ্যটির ১৯৪১ খ্রিস্টাব্দে নথিভূক্ত জনসংখ্যা ছিল ৩,৯৮,১৭১ জন। সমগ্র জনসংখ্যার একটি সিংহভাগ অংশই ওড়িয়া ভাষাভাষী ছিল।  ১৯৪৮ খ্রিস্টাব্দের ১লা জানুয়ারি তারিখে রাজ্যটি ভারতীয় অধিরাজ্যের অন্তর্ভুক্ত হয়। গঙ্গাপুর রাজ্যের রাজধানী ছিল বর্তমান ওড়িশার সুন্দরগড় জেলার সুন্দরগড় শহর।

## ইতিহাস
গঙ্গাপুর রাজ্য পূর্বে সম্বলপুরের একটি সামন্ত রাজ্য ছিল। ১৮২১ খ্রিস্টাব্দে ব্রিটিশ কর্তৃপক্ষ গঙ্গাপুর অঞ্চলের উপর সম্বলপুরের সামন্ততান্ত্রিক শাসন বাতিল করে দেয় এবং ব্রিটিশ সনদ গঠন করে গঙ্গাপুরকে একটি পৃথক স্বাধীন দেশীয় রাজ্য হিসেবে স্বীকৃতি দেওয়া হয়। 

### শাসকবর্গ
১৮৭৪ খ্রিস্টাব্দের পর থেকে গঙ্গাপুরের শাসকগণ রাজা উপাধিতে ভূষিত হতেন। 
*.... – ১৮০৪                বৈজনাথ শেখরদেও
*১৮০৪ – ১৮২০                ইন্দ্র শেখরদেও
*১৮২০ – ২৬ ফেব্রুয়ারি ১৮৩১         পরশুরাম শেখরদেও
*১৮৩১ – ১৮৫২                জগদেব শেখরদেও
*১৮৫২ – ১৮৫৮                চন্দ্রভানু শেখরদেও
*১৮৫৮                       মদনমোহন শেখরদেও
*২৮ অক্টোবর ১৮৫৮ – ১৮৭৪         রঘুনাথ শেখরদেও

#### রাজা
*১৮৭৪ – ১৯১৭                রঘুনাথ শেখরদেও (১৯১৫ থেকে মহারাজজা ব্যবহার)
*১০ জুন ১৯১৭ – ৫ মে ১৯৩০  ভবানীশঙ্কর শেখরদেও
* ৫ মে ১৯৩০ – ২৬ ডিসেম্বর ১৯৩৮  বীর মিত্রপ্রতাপ শেখরদেও
* ৫ মে ১৯৩০ – ২৬ ডিসেম্বর ১৯৩৮ কুরূপমের রাণী জানকী রত্নয়াম্মার্জ্জী (স্ত্রী) — রাজপ্রতিনিধি 
*২৬ ডিসেম্বর ১৯৩৮ – ১৫ আগস্ট ১৯৪৭  বীর প্রতাপ শেখরদেও
*২৬ ডিসেম্বর ১৯৩৮ – ২৭ নভেম্বর ১৯৪৪  কুরূপমের রাণী জানকী রত্নয়াম্মার্জ্জী (স্ত্রী) — রাজপ্রতিনিধি

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১৮০৪-এ ভারতে প্রতিষ্ঠিত
বিষয়শ্রেণী:সুন্দরগড় জেলা
বিষয়শ্রেণী:১৯৪৮-এ ভারতে বিলুপ্ত
গুঠিয়ার সন্দেশ

**গুঠিয়ার সন্দেশ** হলো বাংলাদেশের বরিশালের গুঠিয়া নামক স্থানে উৎপন্ন বিশেষ এক ধরনের সন্দেশ। এ সন্দেশের একটি বিশেষত্ব হলো এতে গরুর দুধের টাটকা ঘ্রাণ পাওয়া যায়।

## ইতিহাস
গুঠিয়ার সন্দেশ ১৯৬২ সালে প্রথম প্রস্তুত করেন সতীশ চন্দ্র দাশ নামক একজন ময়রা। তিনি পশ্চিমবঙ্গের নদীয়া জেলা হতে সন্দেশ প্রস্তুতের কৌশল শিখে আসেন। পরে দেশে ফিরে তিনি সেই কৌশলের সঙ্গে নিজের অভিজ্ঞতার সমন্বয়ে এই সন্দেশ প্রস্তুত করেন যা স্বাদে ও গুণে ভালো হওয়ায় অল্প সময়েই খ্যাতি অর্জন করে। গুঠিয়া নামক স্থানে উৎপত্তি বলে এটি *গুঠিয়ার সন্দেশ* নামেই পরিচিত হয়ে উঠে।

## উপকরণ
*গরুর দুধের ছানা
*চিনি
*কিসমিস

## প্রস্তুতপ্রণালী
গুঠিয়ার সন্দেশ তৈরিতে প্রধানত গরুর দুধই ব্যবহৃত হয়। সাধারণত ৬-৭ কেজি দুধে ১ কেজি ছানা তৈরি করা হয়। এরপর ছানার সঙ্গে ১ কেজি চিনি মিশিয়ে অল্প জ্বাল দিতে হয়। তারপর ২০ থেকে ৩০ মিনিট পর পাকিয়ে অল্প আঁচে ৫ মিনিট রাখলেই সন্দেশের কাঁচামাল তৈরি হয়ে যায়। এরপর এই ছানার মিশ্রণ পরিমাণমতো নিয়ে কাঠের ওপরে রেখে সন্দেশের আকার দেওয়া হয়। সৌন্দর্যের জন্য সন্দেশের উপর কিসমিস দেয়া হয়।

## তথ্যসূত্র

বিষয়শ্রেণী:বাংলাদেশী মিষ্টান্ন
বিষয়শ্রেণী:বাংলাদেশী রন্ধনশৈলী
বাংলাদেশ অ্যাথলেটিক্স ফেডারেশন

**বাংলাদেশ অ্যাথলেটিক্স ফেডারেশন** অ্যাথলেটিক্সের জন্য বাংলাদেশের জাতীয় ফেডারেশন এবং এটি বাংলাদেশে এই ক্রীড়া পরিচালনার জন্য দায়বদ্ধ। আবদুর রকিব মান্টু বাংলাদেশ অ্যাথলেটিক্স ফেডারেশনের সাধারণ সম্পাদক। মো. তোফাজ্জল হোসেন মিয়া ফেডারেশনের সভাপতি।

## ইতিহাস
শেখ মুজিবুর রহমান মন্ত্রিসভা বাংলাদেশের স্বাধীনতার পর ১৯৭২ সালে বাংলাদেশ অ্যাথলেটিক্স ফেডারেশন প্রতিষ্ঠা করে। এই ফেডারেশন বঙ্গবন্ধু জাতীয় স্টেডিয়ামে অনুশীলন করে। স্টেডিয়ামের ট্র্যাকগুলি ক্ষতিগ্রস্ত হওয়ায় এবং ২০২০ সালে বঙ্গবন্ধু জাতীয় স্টেডিয়ামে ক্ষতির কারণে চট্টগ্রামে ইভেন্টগুলি অনুষ্ঠিত হয়েছিল।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশে অ্যাথলেটিকস
বাংলাদেশ বাস্কেটবল ফেডারেশন

**বাংলাদেশ বাস্কেটবল ফেডারেশন** বাংলাদেশে বাস্কেটবলের জন্য জাতীয় ফেডারেশন এবং এটি বাংলাদেশের বাস্কেটবল খেলা পরিচালনার জন্য দায়বদ্ধ। ডাঃ মোস্তফা জালাল মহিউদ্দিন বাংলাদেশ বাস্কেটবল ফেডারেশনের সভাপতি।

## ইতিহাস
বাংলাদেশ বাস্কেটবল ফেডারেশন ১৯৭২ সালে জাতীয় ক্রীড়া পরিষদের অধীনে প্রতিষ্ঠিত হয়েছিল। এটি এফআইবিএর একটি সহযোগী সদস্য (ফেডারেশন ইন্টারনেশনাল ডি বাস্কেটবল বাস্কেটবল অ্যামেচার)। ফেডারেশন বাংলাদেশের একমাত্র সক্রিয় বাস্কেটবল জিমনেসিয়াম ধানমন্ডি কাঠের ফ্লোর জিমনেসিয়ামের মালিক। এটি প্রস্তাবিত শেখ কামাল স্পোর্টস কমপ্লেক্সের মাঠ হারাতে বসেছে।

বাংলাদেশ অলিম্পিক অ্যাসোসিয়েশন ২০১৮ সালের নভেম্বরে একজন মহিলা খেলোয়াড়কে লাঞ্ছিত করার অভিযোগে জাতীয় মহিলা বাস্কেটবল দলের কোচ সবুজ মিয়াকে সাময়িক বরখাস্ত করেছে।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশে বাস্কেটবল
বাংলাদেশ গল্‌ফ ফেডারেশন

**বাংলাদেশ গল্‌ফ ফেডারেশন** হল গল্‌ফের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ। বাংলাদেশ সেনাবাহিনীর চিফ অব আর্মি স্টাফ ওয়াকার-উজ-জামান বাংলাদেশ গল্‌ফ ফেডারেশনের সভাপতি। 

## ইতিহাস
বাংলাদেশ গল্‌ফ ফেডারেশন ২০০১ সালে প্রতিষ্ঠিত হয়েছিল। বাংলাদেশ গল্‌ফ ফেডারেশন বাংলাদেশ অলিম্পিক অ্যাসোসিয়েশনের সাথে যুক্ত। এটি যুব ও ক্রীড়া মন্ত্রণালয়ের জাতীয় ক্রীড়া পরিষদের অধীনস্থ। ফেডারেশনের সাথে বাংলাদেশের ১৪ টি গল্‌ফ ক্লাব যুক্ত রয়েছে। এর সাথে যুক্ত ক্লাবগুলি হল আর্মি গল্‌ফ ক্লাব, বাংলাদেশ অর্ডন্যান্স ফ্যাক্টরি গল্‌ফ ক্লাব, ভাটিয়ারি গল্‌ফ অ্যান্ড কান্ট্রি ক্লাব, বগুড়া গল্‌ফ ক্লাব, ঘাটাইল গল্‌ফ ক্লাব, যশোর গল্‌ফ এবং কান্ট্রি ক্লাব, কুর্মিটোলা গল্‌ফ ক্লাব, ময়নামতি গল্‌ফ এবং কান্ট্রি ক্লাব, রংপুর গল্‌ফ ক্লাব, এবং সাভার গল্‌ফ ক্লাব।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৯৮-এ বাংলাদেশে প্রতিষ্ঠিত
বিষয়শ্রেণী:বাংলাদেশে গলফ
বাংলাদেশ রোয়িং ফেডারেশন

**বাংলাদেশ রোয়িং ফেডারেশন** নৌ চালনা বা নৌকা বাইচের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ।  খন্দকার মোঃ মাহাবুবুর রহমান সভাপতি এবং মাক্সুদ আলাম বাংলাদেশ রোয়িং ফেডারেশনের সাধারণ সম্পাদক।

বুধবার জাতীয় ক্রীড়া পরিষদের সচিব মো. আমিনুল ইসলাম ১৭ সদস্য বিশিষ্ট এ কমিটি ঘোষণা করেন । মোশারফ হোসেন ও ক্যাপ্টেন এস এম এ সুফিয়ান মাহমুদকে সহ-সভাপতি, মোস্তাক আহমেদকে কোষাধ্যক্ষ এবং রাশিম মোল্লাকে যুগ্ম সাধারণ সম্পাদক করা হয়েছে। এছাড়া কমিটির কার্যনির্বাহী সদস্যরা হলেন- এ এইচ এম মহিউদ্দিন, মো. এমদাদ হোসেন মিয়া, নাসিরুজ্জামান চৌধুরী, আমিনুল ইসলাম রাজু, ফাইজুল ইসলাম আরিজ, মোহাম্মদ রবিউল্লাহ, এডভোকেট মু. কাইয়ুম, রবিউল আলম, মো. ফখর উদ্দিন চৌধুরী ও সইয়দ শাফায়েত হোসেন।

## ইতিহাস
বাংলাদেশ রোয়িং ফেডারেশন ১৯৭৪ সালে প্রতিষ্ঠিত হয়েছিল। এটি বাংলাদেশের ঐতিহ্যবাহী নৌকা বাইচ এবং আধুনিক নৌকা বাইচ প্রতিযোগিতার মধ্যে একটি সেতুবন্ধন তৈরি করেছে। বাংলাদেশ রোয়িং ফেডারেশন বাংলাদেশে নৌকা বাইচ অনুষ্ঠানের আয়োজন করে। এটি আন্তর্জাতিক রোয়িং ফেডারেশনের একটি জাতীয় সদস্য।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৭৬-এ বাংলাদেশে প্রতিষ্ঠিত
বাংলাদেশ উশু ফেডারেশন

**বাংলাদেশ উশু ফেডারেশন** বাংলাদেশে উশুর জাতীয় ফেডারেশন। এটি বাংলাদেশে উশু খেলা পরিচালনা ও নিয়ন্ত্রণের জন্য দায়বদ্ধ। শিফু দিলদার হাসান দিল বাংলাদেশ উশু ফেডারেশনের সাধারণ সম্পাদক।

## ইতিহাস
বাংলাদেশ উশু ফেডারেশন ২০০৭ সালে বাংলাদেশ উশু সমিতি নামে প্রতিষ্ঠিত হয়েছিল। ২০১৮ সালে, বাংলাদেশ উশু অ্যাসোসিয়েশনের নাম পরিবর্তন করে জাতীয় ক্রীড়া পরিষদ কর্তৃক বাংলাদেশ উশু ফেডারেশনে নামকরণ করা হয়েছিল। 

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:২০০৭-এ বাংলাদেশে প্রতিষ্ঠিত
ক্যালরি

**ক্যালরি** শক্তির একটি একক, পুষ্টিবিজ্ঞানে যার বহুল ব্যবহার রয়েছে। 

ঐতিহাসিক কারণে ক্যালরির দুইটি একক বহুল প্রচলিত। "ক্ষুদ্র ক্যালরি" বা গ্রাম ক্যালরি (সচরাচর যাকে ক্যাল বলে উল্লেখ করা হয়) বলতে বুঝায় ১ গ্রাম পানির তাপমাত্রা ১ ডিগ্রি সেলসিয়াস বা ১ ডিগ্রি কেলভিন বৃদ্ধি করতে ব্যয়িত তাপশক্তি। আবার, ১ কিলোগ্রাম পানির তাপমাত্রা ১ ডিগ্রি সেলসিয়াস বা ১ কেলভিন বৃদ্ধি করতে ব্যয়িত শক্তি "বড় ক্যালরি", খাদ্য ক্যালরি বা কিলোক্যালরি নামে পরিচিত।   পুষ্টিবিজ্ঞানে বড় ক্যালরিকে সাধারণত ক্যালরি বলেই সম্বোধন করা হয়। বড় ক্যালরি ও ছোট ক্যালরির মধ্যে পার্থক্য নিরূপণের জন্য প্রথমোক্ত ক্যালরিকে ইংরেজিতে লেখার সময় প্রায়ই বড় হাতের C অক্ষরটি ব্যবহার করা হয়।  অধিকাংশ দেশে শিল্পায়িত খাদ্যপণ্যে কিলোক্যালরি বা খাদ্যক্যালরিতে পুষ্টিমান (প্রতি পরিবেশনে) লেখার নিয়ম রয়েছে।

ক্যালরির সাথে মেট্রিক একক ও এসআই এককের সম্পর্ক রয়েছে। বৈজ্ঞানিক সম্প্রদায়কে এককটি সেকেলে পরিগণিত হয়। তবে কিছু কিছু ক্ষেত্রে এখনো ক্যালরি এককের ব্যবহার রয়েছে।  শক্তির এসআই একক হলো জুল ; এক ক্যালরি (ছোট) ৪.১৮৪ জুলের সমান, আবার এক কিলোক্যালরি (বড়) ৪১৮৪ জুলের সমান।

## ইতিহাস

নিকোলাস ক্লিমেন্ট ১৮১৯-১৮২৪ সালে প্রদত্ত ভাষণগুলোতে তাপশক্তির একক হিসেবে ক্যালরির প্রবর্তন করেন। এটি ছিল মূলত বড় ক্যালরি, বা আধুনিক কিলোক্যালরি।  ১৮৪১ ও ১৮৬৭ সালে যথাক্রমে ফ্রেঞ্চ ও ইংরেজি অভিধানে ক্যালরি শব্দটি অন্তর্ভুক্ত হয়। লাতিন ক্যালর (Calor)    শব্দ থেকে এর উৎপত্তি, যার অর্থ তাপ।

রসায়নবিদ পিয়েরে আঁতোয়া ফ্যাব্রে ও পদার্থবিজ্ঞানী জোহান টি সিলবারম্যান ক্ষুদ্র ক্যালরি বা আধুনিক ক্যালরি এককের প্রবর্তন করেন।  ১৮৭৯ সালে মার্সেলিন বার্থেলোট গ্রাম ক্যালরি ও কিলোগ্রাম ক্যালরির মধ্যে পার্থক্য নিরূপণ করেন। এছাড়াও তিনি বড় ক্যালরি বা কিলোগ্রাম ক্যালরির আদ্যক্ষর সর্বদা বড় হাতের হরফে লেখার নীতি প্রবর্তন করেন।

ওয়েসলিয়ান বিশ্ববিদ্যালয়ের অধ্যাপক উইলবার অলিন অ্যাটওয়াটার সর্বপ্রথম ১৮৮৭ সালে পুষ্টিবিজ্ঞানে "ক্যালরি" শব্দের ব্যবহার করেন।

১৮৯৬ সালে সিজিএস একক ক্যালরির ব্যবহার শুরু হয়। তবে শক্তির পূর্ব-প্রচলিত একক আর্গ তখনো বহাল ছিল (বিজ্ঞানী ক্লসিয়াস ১৮৬৪ সালে আর্গ এককের ধারণা প্রদান করেন। তখন এর নাম ছিল এর্গন। ১৮৮২ সালে আর্গ এককের আনুষ্ঠানিক ব্যবহার শুরু হয়।)।

১৯২৮ সালের দিকে ক্যালরির ব্যবহার নিয়ে বিভ্রান্তি দেখা দেয়। ছোট ক্যালরি ও বড় ক্যালরির মধ্যে পার্থক্য নিরূপণে বড় হাতের অক্ষর ব্যবহারের যৌক্তিকতা নিয়েও প্রশ্ন উত্থাপিত হয়। ১৯৪৮ সালে আন্তর্জাতিক পরিমাপ সম্মেলনে আনুষ্ঠানিকভাবে ক্যালরির ব্যবহার নিরুৎসাহিত করা হয়।

একসময় ক্যালরিকে  ইংরেজিতে "Calory" লেখা হত। তবে বর্তমানে এর প্রচলন নেই।

## পুষ্টিবিজ্ঞানে ব্যবহার

যুক্তরাষ্ট্রে পুষ্টিবিজ্ঞানীরা কিলোক্যালরি এককটিই ব্যবহার করতে পছন্দ করেন। তবে শারীরতত্ত্ববিদরা কিলোজুল এককটিই ব্যবহার করে থাকেন। অন্যান্য দেশে অবশ্য কিলোজুল এককটিই অধিক ব্যবহৃত হয়।  যুক্তরাষ্ট্রের খাদ্য মোড়কীকরণ আইনে কিলোক্যালরি এককের ব্যবহার বাধ্যতামূলক। খাদ্যপণ্যের মোড়কে কিলোজুল একক ব্যবহার করা গেলেও উক্ত মোড়কে কিলোক্যালরি একক অবশ্যই থাকতে হবে। অস্ট্রেলিয়া ও নিউজিল্যান্ডের আইন সম্পূর্ণ বিপরীত। সেখানে খাদ্যপণ্যের মোড়কে কিলোক্যালরি একক ব্যবহার করা গেলেও কিলোজুল একক অবশ্যই ব্যবহার করতে হবে।

## তথ্যসূত্র

বিষয়শ্রেণী:পরিমাপের একক
বিষয়শ্রেণী:তাপ সঞ্চালন
বিষয়শ্রেণী:শক্তির একক
বাংলাদেশ শুটিং স্পোর্ট ফেডারেশন

**বাংলাদেশ শুটিং স্পোর্ট ফেডারেশন** হচ্ছে বাংলাদেশের একটি জাতীয় ক্রীড়া ফেডারেশন যেটি শুটিং স্পোর্টের প্রচার এবং নিয়ন্ত্রণের জন্য দায়িত্বপ্রাপ্ত।

## ইতিহাস
thumb|right|বিএসএসএফ সদর দপ্তর, গুলশান|150px
বাংলাদেশ শুটিং স্পোর্ট ফেডারেশন ১৯৫৫ সালে লেফটেন্যান্ট কর্নেল হেসামুদ্দিন আহমেদ প্রতিষ্ঠা করেছিলেন। ফেডারেশনটি ঢাকার গুলশানে অবস্থিত। লেফটেন্যান্ট জেনারেল আতাউল হাকিম সারওয়ার হাসান বাংলাদেশ শুটিং স্পোর্টস ফেডারেশনের সভাপতি ছিলেন।

## তথ্যসূত্র

## বহিঃসংযোগ
* 

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত
বাংলাদেশ স্কোয়াশ র‌্যাকেট ফেডারেশন

**বাংলাদেশ স্কোয়াশ র‌্যাকেট ফেডারেশন** হল বাংলাদেশে স্কোয়াশের জাতীয় ফেডারেশন এবং এটি বাংলাদেশে স্কোয়াশ র‍্যাকেট খেলা পরিচালনার জন্য দায়বদ্ধ। সংসদ সদস্য ফারুক খান বাংলাদেশ স্কোয়াশ র‌্যাকেট ফেডারেশনের সভাপতি। সোহেল হামিদ বাংলাদেশ স্কোয়াশ র‌্যাকেট ফেডারেশনের সেক্রেটারি জেনারেল।

## ইতিহাস
বাংলাদেশ স্কোয়াশ র‌্যাকেট ফেডারেশন ১৯৭৮ সালে প্রতিষ্ঠিত হয়েছিল।

২০১৯ সালের আগস্টে, ফেডারেশনের নির্বাহী সদস্য হেদায়েতুল্লাহ তুরকি ফেডারেশনের সাধারণ সম্পাদক জাহাঙ্গীর হামিদ সোহেলকে দুর্নীতি ও স্বৈরাচারের সাথে জড়িত থাকার জন্য অভিযুক্ত করেছিলেন। তিনি সেক্রেটারির বিরুদ্ধে ৪.৭ মিলিয়ন টাকা আত্মসাতের অভিযোগ করেন।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৭৮-এ বাংলাদেশে প্রতিষ্ঠিত
মুহাম্মদ আদিল খান

**ডক্টর আদিল খান** (১৯৫৭ – ১০ অক্টোবর ২০২০) ছিলেন একজন পাকিস্তানি ইসলামি পণ্ডিত যিনি জামিয়া ফারুকিয়া করাচির মুহতামিম ছিলেন।

## জীবনী
আদিল খানের পিতার নাম সলিমুল্লাহ খান। তিনি ধর্ম নিয়ে পিএইচডি ডিগ্রি অর্জন করেছিলেন।

তিনি জামিয়া ফারুকিয়া করাচির আচার্য, আন্তর্জাতিক ইসলামী বিশ্ববিদ্যালয় মালয়েশিয়ার শিক্ষক ও বেফাকুল মাদারিসিল আরাবিয়া পাকিস্তানের কার্যনির্বাহী কমিটির সদস্য ছিলেন। তিনি *তারিখে পাকিস্তান* নামে পাকিস্তানের ইতিহাস সম্পর্কিত একটি বই লিখেছিলেন।

২০২০ সালের সেপ্টেম্বরে, শাহরাহে কায়দীনে অনুষ্ঠিত আজমতে সাহাবা সম্মেলনে তিনি বলেছিলেন, যারা সাহাবাদের অপমান করে তাদের বিরুদ্ধে সন্ত্রাস-বিরোধী আইনে মামলা হওয়া উচিত।

২০২০ সালের ১০ অক্টোবর , দারুল উলূম করাচী থেকে ফিরে আসার সময় তিনি কিছু মিষ্টি কেনার জন্য শাহ ফয়সাল কলোনির একটি শপিং সেন্টারের কাছে তার টয়োটা ভিগো গাড়িটি থামিয়েছিলেন। কিছু অজ্ঞাতনামা বন্দুকধারী গাড়িতে গুলি চালিয়ে পালিয়ে যায়। পরে তাকে লিয়াকত জাতীয় হাসপাতালে স্থানান্তরিত করা হয়, সেখানে পৌঁছালে তাকে মৃত ঘোষণা করা হয়। সাঈদ গনি এই হামলার নিন্দা করেছেন এবং আদিল খানের মৃত্যুতে দুঃখ প্রকাশ করেছেন। গনি বলেছেন, “আলেমের উপর হামলা, সিন্ধু, বিশেষত করাচির পরিস্থিতি বিঘ্নিত করার ষড়যন্ত্র”।

## পুরস্কার
তিনি ২০১৮ সালে মালয়েশিয়ায় উচ্চ শিক্ষায় পাঁচ তারকা র‍্যাংকিং পেয়েছেন। 

## আরও দেখুন
*দেওবন্দি ব্যক্তিত্বের তালিকা

## পাদটীকা

## তথ্যসূত্র

## বহিঃসংযোগ
*ভিডিও –– আজমতে সাহাবা সম্মেলনে আদিল খানের বক্তব্য

বিষয়শ্রেণী:দেওবন্দি ব্যক্তি
বিষয়শ্রেণী:২০২০-এ মৃত্যু
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:গুপ্তহত্যার শিকার পাকিস্তানি
বিষয়শ্রেণী:১৯৫৭-এ জন্ম
বিষয়শ্রেণী:হানাফী ব্যক্তি
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বাংলাদেশ রাষ্ট্রপতির গোল্ড কাপ

**বাংলাদেশ রাষ্ট্রপতির গোল্ড কাপ** ১৯৮১ সালের মধ্যে ১৯৯৩ সাল পর্যন্ত অনুষ্ঠিত একটি আন্তর্জাতিক আমন্ত্রণমূলক অ্যাসোসিয়েশন ফুটবল কাপ প্রতিযোগিতা ছিল। এটি বাংলাদেশে আয়োজিত এবং অনুষ্ঠিত হয়েছিল এবং পরবর্তী কালে একই রকম বিন্যাসে অনুষ্ঠিত আগা খান গোল্ড কাপে রূপান্তরিত হয়েছিল। টুর্নামেন্টে জাতীয় দল এবং ক্লাব উভয়কেই প্রতিদ্বন্দ্বিতা করতে দেখা গেছে।

## সারাংশ

## আরও দেখুন

* বাংলাদেশ ফুটবল ফেডারেশন
* বাংলাদেশ প্রিমিয়ার লিগ
* বাংলাদেশ চ্যাম্পিয়নশিপ লিগ
* সুপার কাপ
* বাংলাদেশী ফুটবল চ্যাম্পিয়নদের তালিকা 
* বাংলাদেশের ফুটবল

## তথ্যসূত্র


বিষয়শ্রেণী:বাংলাদেশে অনুষ্ঠিত ক্রীড়া প্রতিযোগিতা
বিষয়শ্রেণী:বাংলাদেশের ফুটবল কাপ প্রতিযোগিতা
ইংরেজি সংস্করণের বিদ্যালয় (বাংলাদেশ)

**ইংরেজি সংস্করণের বিদ্যালয়** বাংলাদেশের শিক্ষাব্যবস্থার এমন একটি পদ্ধতি যেখানে বাংলা মাধ্যমের স্কুল পাঠ্যক্রম অনুসরণ করা হয় এবং বাংলা ভাষা থেকে ইংরেজিতে অনুবাদ করা পাঠ্যপুস্তক পাঠদান করা হয়। ঢাকায় প্রায় ৫২টি ইংরেজি সংস্করণের বিদ্যালয় রয়েছে। ২০১১ সালে গাজীপুরে প্রথম ইন্টারনেট ভিত্তিক ইংরেজি সংস্করণের বিদ্যালয় চালু করা হয়েছিল।

## ইতিহাস
১৯৯০-এর দশকের শেষের দিকে বাংলাদেশ সরকার ক্যাডেট কলেজগুলিতে প্রথম ইংরেজি মাধ্যম চালু করে।

ইংরেজি সংস্করণের বিদ্যালয়, ইংরেজি মাধ্যমের বিদ্যালয়গুলির চেয়ে আলাদা। ইংরেজি মাধ্যমের বিদ্যালয়গুলি এডেক্সেল বা কেমব্রিজ আন্তর্জাতিক পরীক্ষার পাঠ্যক্রম অনুসরণ করে, কিন্তু ইংরেজি সংস্করণের বিদ্যালয়গুলিতে জাতীয় পাঠ্যক্রম অনুসরণ করা এবং ইংরেজিতে জাতীয় পরীক্ষা অনুষ্ঠিত হয়। ইংরেজি সংস্করণের বিদ্যালয়গুলি সাধারণত ইংরেজি মাধ্যমের বিদ্যালয়ের তুলনায় কম ব্যয়বহুল।

২০১০ সালে টাঙ্গাইলের জিয়া হাসান ইন্টারন্যাশনাল স্কুলে ইংরেজি সংস্করণ চালু করা হয়, যা পল্লী অঞ্চলে বাংলাদেশের প্রথম ইংরেজি সংস্করণের বিদ্যালয়।

## তথ্যসূত্র

বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:শিক্ষা ব্যবস্থা
জাতীয় সড়ক ৩৩ (ভারত)

**জাতীয় সড়ক ৩৩** (এনএইচ ৩৩) ভারতের একটি জাতীয় সড়ক। সড়কটি আরোয়াল থেকে ফারাক্কা পর্যন্ত বিস্তৃত। এটি বিহার ও পশ্চিমবঙ্গকে সংযুক্তকারী একটি অত্যন্ত গুরুত্বপূর্ণ মহাসড়ক।

মহাসড়কটির দৈর্ঘ ৪৪৩ কিমি (২৭৫ মাইল)। এটি বিহার, ঝাড়খণ্ড ও পশ্চিমবঙ্গের মধ্যে বিস্তৃত। সড়কটির পশ্চিম প্রান্ত ১৩৯ নং জাতীয় সড়কের সাথে এবং পূর্ব প্রান্ত ১২ নং জাতীয় সড়কের সাথে সংযুক্ত।

## পথ
### বিহার
অরোয়াল শহরে জাতীয় সড়ক ১৩৯ এর থেকে জাতীয় সড়ক ৩৩ শুরু হয়, এটি মহাসড়কটির পশ্চিম প্রান্ত। অরোয়াল থেকে সড়কটি পূর্বমুখী হয়ে কিঞ্জার অতিক্রম করে জেহানাবাদ শহর পর্যন্ত বিস্তৃত। জেহানাবাহ শহরে সড়কটি জাতীয় সড়ক ২২-এর সাথে যুক্ত হয়। সংযুক্ত স্থান থেকে কিছুটা উত্তরে জেহানাবাদ শহরে জাতীয় সড়ক ২২-এর থেকে পুনরায় জাতীয় সড়ক ৩৩ শুরু হয় এবং পূর্বমুখী হয়ে বিহার শরীফ পর্যন্ত বিস্তৃত। বিহার শরীফে মহাসড়কটি পচানী নদী অতিক্রম করে। এর পরে সড়কটি বিহার শরীফে জাতীয় সড়ক ৩৩ এবং জাতীয় সড়ক ২০ পরস্পর পরস্পরকে অতিক্রম করে। এর পর সড়কটি পূর্বমুখী হয়ে বরবীঘা পর্যন্ত বিস্তৃত। বিহার শরীফ ও বরবীঘার মধ্যবর্তী অংশে সড়কটি সাক্রি নদীকে অতিক্রম করে। বরবীঘায় সড়কটির পার্শ্ব শাখা সড়ক জাতীয় সড়ক ৩৩৩এ শুরু হয়। বরবীঘা থেকে সড়কি উত্তরমুখী হয়ে মকামায় জাতীয় সড়ক ৩১ এর সাথে যুক্ত হয়। পর পরে রাজেন্দ্র সেতুর দক্ষিণ প্রান্তে জাতীয় সড়ক ৩১-এর থেকে পুনরায় জাতীয় সড়ক ৩৩ শুরু হয়। সড়কটি গঙ্গার দক্ষিণ তীর বরাবর মুঙ্গের হয়ে ভাগলপুর পর্যন্ত বিস্তৃত। মুঙ্গের শহরের কাছে বাড়িয়ারপুর থেকে জাতীয় সড়ক ৩৩ এর পার্শ্ব শাখা সড়ক জাতীয় সড়ক ৩৩৩ শুরু হয় এবং ভাগলপুরে জাতীয় সড়ক ৩৩৩বি শুরু হয়। ভাগলপুর থেকে সড়কটি পূর্বমুখী হয়ে কাহেলগাঁ হয়ে বিহার-ঝাড়খণ্ড সীমান্ত পর্যন্ত বিস্তৃত। বিহার-ঝাড়খণ্ড সীমান্তের কিছু আগে পীরপাইয়েন্তির কাছে সড়কটির পার্শ্ব শাখা সড়ক জাতীয় সড়ক ১৩৩ শুরু হয়।

### ঝাড়খণ্ড
সড়কটি বিহার-ঝাড়খণ্ড সীমান্ত থেকে পূর্বমুখী হয়ে সাহেবগঞ্জ শহর পর্যন্ত বিস্তৃত। সাহেবগঞ্জ শহরে মহাসড়কটির সাথে ১৮ নং রাজ্য সড়ক যুক্ত হয়। সাহেবগঞ্জ থেকে সড়কটি গঙ্গা নদীর পশ্চিম তীর বরাবর রাজমহল শহর পর্যন্ত বিস্তৃত। রাজমহল থেকে সড়কটি দক্ষিণমুখী হবে অগ্রসর হয় এবং তলবনা অতিক্রম করে বারহারবা পৌচ্ছায়। বারহারবা থেকে সড়কটি পূর্বমুখী হয়ে ঝাড়খণ্ড-পশ্চিমবঙ্গ সীমান্ত পর্যন্ত বিস্তৃত।

### পশ্চিমবঙ্গ
ঝাড়খণ্ড-পশ্চিমবঙ্গ সীমান্তে বেওয়া সেতু দ্বারা নদী অতিক্রম করে সড়কটি পশ্চিমবঙ্গের বেওয়া গ্রামে প্রবেশ করে। সড়কটি দক্ষিণে প্রসারিত হয় এবং দুক্ষা মোড় থেকে পূর্ব দিকে ফিডার খালের পশ্চিম তীর পর্যন্ত প্রসারিত। এর পরে সড়কটি ফিডার খালের পশ্চিম তীর বরাবর দক্ষিণ দিকে **ফারাক্কা রেল সেতু** পর্যন্ত অগ্রসর হয়। সড়কটি ফারাক্কা রেল সেতু দ্বারা ফিডার খাল অতিক্রম করে ফারাক্কা শহরে জাতীয় সড়ক ১২-এর সাথে যুক্ত হয়।

## তথ্যসূত্র

## বহিঃসংযোগ
* ওপেনস্ট্রিটম্যাপে এনএইচ ৩৩

বিষয়শ্রেণী:বিহারের জাতীয় সড়ক
বিষয়শ্রেণী:ঝাড়খণ্ডের জাতীয় সড়ক
বিষয়শ্রেণী:পশ্চিমবঙ্গের জাতীয় সড়ক
বিষয়শ্রেণী:ভারতের জাতীয় সড়ক
২ (দ্ব্যর্থতা নিরসন)

**২** বা **দুই** দ্বারা বোঝানো হতে পারে:

* ২ (সংখ্যা)– একটি সংখ্যা, অঙ্ক ও হরফ
* ২ সাল– অ্যানো ডোমিনির ২য় বছর
* খ্রিস্টপূর্ব ২ সাল– অ্যানো ডোমিনির আগের ২য় বছর
* ফেব্রুয়ারি– গ্রেগরীয় ও জুলীয় বর্ষপঞ্জির ২য় মাস
* '''২''' (বীজগণিত)– দুই উপাদান বিশিষ্ট বুলিয়ান বীজগণিত, যার জন্য পল হ্যালমস গাঢ় "**২**" প্রতীক প্রবর্তন করেছিলেন

## আরো দেখুন
* দুই পৃথিবী (দ্ব্যর্থতা নিরসন)
* 
* 
* 
*
সরফরোশ

**সরফরোশ** () হচ্ছে ১৯৯৯ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে নায়ক-নায়িকা ছিলেন আমির খান এবং সোনালী বেন্দ্রে, এছাড়াও চলচ্চিত্রটিতে নাসিরুদ্দীন শাহ, মুকেশ ঋষিদের মত গুণী অভিনেতা ছিলেন। চলচ্চিত্রটির পরিচালক, প্রযোজক এবং কাহিনী লেখক ছিলেন জন ম্যাথিউ মাথান, তিনি ১৯৯২ সালে চলচ্চিত্রটি বানানোর কাজে হাত দিলেও নানা সমস্যার কারণে চলচ্চিত্রটি আলোর মুখ শুরুতে দেখতে পারেনি। চলচ্চিত্রটির কাহিনীতে ভারতের সঙ্গে পাকিস্তানের সীমান্তে চলা আন্তঃসীমান্ত সমস্যা এবং সন্ত্রাসবাদ দেখানো হয়, অভিনেতা আমির খান একজন পুলিশ কর্মকর্তা চরিত্রে অভিনয় করেছিলেন।

যখন চলচ্চিত্রটি মুক্তি পায় তখন ভারতের সঙ্গে বাস্তব ক্ষেত্রে পাকিস্তানের কার্গিল যুদ্ধ শুরু হয়ে গিয়েছিলো; চলচ্চিত্রটি যুদ্ধের ভেতরেও দর্শকপ্রিয়তা পেয়েছিলো এবং ভারতীয়দের মধ্যে জাতিগত সত্ত্বা বজায় রেখেছিলো। চলচ্চিত্রটি বাণিজ্যিক ঘরানার হলেও দর্শকরা আমির খানের অভিনয় পছন্দ করেছিলো। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার পেয়েছিলো। যদিও চলচ্চিত্রটি মুক্তির বহু বছর পর আমির খান বলেছিলেন, তার নিজের অভিনীত এই সরফরোশ চলচ্চিত্রটি ভালো হয়নি, না এই চলচ্চিত্রের কাহিনী তার কাছে ভালো লেগেছিলো, না গানগুলো শ্রুতিমধুর ছিলো।
## অভিনয়ে
*আমির খান - এ.সি.পি. অজয় সিং রাথোড়
*নাসিরুদ্দীন শাহ - গুলফাম হাসান
*সোনালী বেন্দ্রে - সীমা
*মুকেশ ঋষি - পুলিশ পরিদর্শক সলিম
*নওয়াজুদ্দীন সিদ্দিকী - ক্যামিও

## সঙ্গীত
চলচ্চিত্রটির সঙ্গীত পরিচালক ছিলেন যতীন-ললিত; গানগুলো ছিলো ভারতীয় সংস্কৃতিবাদী, প্রণয়ধর্মী, আবেগপ্রধান এবং বেদনাপ্রদায়ক।

## পুরস্কারসমূহ
*শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার
*শ্রেষ্ঠ চিত্রসম্পাদনা বিভাগে ফিল্মফেয়ার পুরস্কার
*শ্রেষ্ঠ চিত্রনাট্য বিভাগে ফিল্মফেয়ার পুরস্কার
*শ্রেষ্ঠ সংলাপ বিভাগে ফিল্মফেয়ার পুরস্কার
## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় রাজনৈতিক রোমাঞ্চকর চলচ্চিত্র
বিষয়শ্রেণী:ভারতে সন্ত্রাসবাদ সম্পর্কে চলচ্চিত্র
বিষয়শ্রেণী:যতীন-ললিত সুরারোপিত চলচ্চিত্র
বিষয়শ্রেণী:মহারাষ্ট্র পুলিশের কাল্পনিক চিত্রায়ণ
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:জনপ্রিয় সংস্কৃতিতে ভারত–পাকিস্তান সম্পর্ক
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:ভারতীয় গুপ্তচর চলচ্চিত্র
বিষয়শ্রেণী:রিসার্চ অ্যান্ড অ্যানালাইসিস উইং সম্পর্কিত চলচ্চিত্র
বিষয়শ্রেণী:ভারতীয় গুপ্তচর রোমাঞ্চকর চলচ্চিত্র
বিষয়শ্রেণী:জম্মু ও কাশ্মীরের রাজনীতি
জেসমিন ভসীন

**জেসমিন ভসীন** (, ) হলেন একজন ভারতীয় অভিনেত্রী এবং মডেল, যিনি জি টিভিতে প্রচারিত *[[টশন-এ-ইশক|টশন-এ-ইশকে]]* টুইংকেল তনেজা সর্না এবং কালার্স টিভিতে প্রচারিত *[[দিল সে দিল তাক|দিল সে দিল তাকে]]* টেনি ভানুশালি চরিত্রে অভিনয়ের জন্য সুপরিচিত।

ভসীন বেশ কিছু চলচ্চিত্রেও অভিনয় করেছেন। ২০১১ সালে তামিল চলচ্চিত্র *[[ভনম|ভনমের]]* মাধ্যমে তিনি চলচ্চিত্রে পদার্পণ করেন। তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বসের চতুর্দশ আসরে একজন প্রতিযোগী হিসেবে অংশগ্রহণ করছেন।

থাম্ব|২০১৭ সালে ভসীন
## প্রারম্ভিক জীবন
জেসমিন ভসীন ভারতের রাজস্থানের কোটায় জন্মগ্রহণ করেছেন এবং সেখানেই তিনি তার শৈশব অতিবাহিত করেছেন। তিনি জয়পুরের একটি আতিথেয় কলেজ থেকে স্নাতক সম্পন্ন করেছেন।

## কর্মজীবন
ভসীন সংবাদপত্র এবং টেলিভিশনে বিজ্ঞাপনের মধ্য দিয়ে মডেলিংয়ে তার কর্মজীবন শুরু করেছিলেন। ২০১১ সালে, তিনি তামিল চলচ্চিত্র *[[ভনম|ভনমের]]* মধ্য দিয়ে অভিনয় জগতে পদার্পণ করেন। পরবর্তীতে তিনি *করোড়পতি*, *[[ভেতা]]* এবং *[[লেডিস অ্যান্ড জেন্টলম্যান (২০১৫-এর চলচ্চিত্র)|লেডিস অ্যান্ড জেন্টলম্যানের]]* মতো দক্ষিণ ভারতীয় চলচ্চিত্রে অভিনয়ের পাশাপাশি বেশ কিছু বাণিজ্যিক বিজ্ঞাপনে উপস্থিত হয়েছেন।

২০১৫ সালে, ভসীন জি টিভির জনপ্রিয় প্রণয়ধর্মী ধারাবাহিক *[[টশন-এ-ইশক|টশন-এ-ইশকের]]* প্রধান নারী চরিত্রে অভিনয় করেছেন। পরবর্তীতে ২০১৭ সালে, তিনি কালার্স টিভিতে প্রচারিত *[[দিল সে দিল তাক|দিল সে দিল তাকে]]* "টেনি" নামক প্রধান চরিত্রে অভিনয় করেন।

২০১৯ সালে, তিনি স্টার প্লাসে প্রচারিত টেলিভিশন ধারাবাহিক *[[দিল তোহ হ্যাপি হাই জি]]*-এ "হ্যাপি" নামক প্রধান চরিত্রে অভিনয় করেছিলেন, তবে শীঘ্রই কাহিনীসূত্রের পরিবর্তনের কারণে তিনি তা পদত্যাগ করেছিলেন; কেননা তিনি পর্দায় একজন মায়ের চরিত্রে অভিনয় করতে অস্বস্তি বোধ করছিলেন। তার পদত্যাগের পর ডোনাল বিশ্ত উক্ত চরিত্রে তার স্থলাভিষিক্ত হন। কালার্স টিভির জনপ্রিয় আপাতবাস্তব টেলিভিশন অনুষ্ঠান *[[ফিয়ার ফ্যাক্টর: খতরোঁ কে খিলাড়ি]]র* নবম আসরে তিনি একজন প্রতিযোগী হিসেবে অংশগ্রহণ করেছিলেন, যেখানে তিনি ৭ম স্থান অধিকার করেছিলেন।. ২০১৯ সালের নভেম্বর মাসে, ভসীন *[[নাগিন ৪]]*-এ নয়নতারা চরিত্রে অভিনয় করেছেন। অতঃপর ২০২০ সালে, তিনি *[[ফিয়ার ফ্যাক্টর: খতরোঁ কে খিলাড়ি – মেড ইন ইন্ডিয়া]]য়* একজন প্রতিযোগী হিসেবে অংশগ্রহণ করেছিলেন, যেখানে তিনি ৩য় স্থান অধিকার করেছিলেন।

## অভিনয়ের তালিকা
### টেলিভিশন

### চলচ্চিত্র

## পুরস্কার ও মনোনয়ন

## তথ্যসূত্র

## বহিঃসংযোগ

*
*

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় শিখ
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:রাজস্থানের নারী মডেল
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
যুল কিফ্‌ল

**জুল কিফ্‌ল** () ইসলামের একজন নবি। যিহিষ্কেলসহ হিব্রু বাইবেলের বেশ কয়েকজন পয়গম্বরের সাথে তার সাদৃশ্য পাওয়া যায়। মনে করা হয়, তিনি প্রায় ৭৫ বছর বেঁচে ছিলেন। তিনি যে স্থানে ধর্ম প্রচার করতেন তা বর্তমান ইরাকের অন্তর্গত। বিশ্বাস করা হয় যে, আল্লাহ তাকে উচ্চ মর্যাদায় উন্নীত করেছেন এবং কুরআনে তাকে "সৎকর্মশীল" মানুষ হিসেবে বর্ণনা করা হয়েছে। অন্যান্য ঐতিহাসিক উৎস থেকে জুল কিফল সম্পর্কে খুব বেশি কিছু জানা যায়নি। তবে ইবনে ইসহাক ও ইবনে কাসিরের মতো মুফাসসিরগণ তাদের লেখনীতে জুল কিফলকে নবি এবং সাধু ব্যক্তি হিসাবে বর্ণনা করেছেন, যিনি প্রতিদিন আল্লাহর উপাসনা ও প্রার্থনা করতেন।

তুরস্কের দিয়ারবাকির প্রদেশের এরগানিতে অবস্থিত একটি সমাধিকে অনেকে জুল কিফলের সমাধি বলে মনে করে। শহরের কেন্দ্রস্থল থেকে ৫ কিলোমিটার দূরে *মাকাম দাগি* নামক একটি পাহাড়ের উপর সমাধিক্ষেত্রটি অবস্থিত।

## কুরআনে যুল কিফল
কুরআনে যুল কিফলের নাম দুই বার উল্লেখ করা হয়েছে। এ আয়াত দুটি হল:

উভয় ক্ষেত্রেই যুল কিফলকে অন্যান্য নবীদের নামের সাথে উল্লেখ করা হয়েছে।

## আরো পড়ুন
* Thalabi, *Ara'is* al-Madjalis*, কায়রো সংস্করণ ১৩৭১, ১৫৫
* J. Horovitz, *Koranische Untersuchungen*, ১১৩ 
* Harawi, *Kitab al-isharat ila ma'rifat al-Ziyarat*, ed. J. Sourdel-Thomine, ৭৬
* *Guide des lieux de Pelerinage'', অনুবাদক: J. Sourdel-Thomine, ৭৬, দামেস্ক ১৯৫৭, ১৭৪ 

## তথ্যসূত্র

## বহিঃসংযোগ
* 
* 
* 

বিষয়শ্রেণী:কুরআনের নবি
বিষয়শ্রেণী:ইসলামের নবি
বিষয়শ্রেণী:কুরআনে উল্লেখিত ব্যক্তি
কেলভিন–প্লাঙ্ক বিবৃতি

**কেলভিন–প্লাঙ্ক বিবৃতি** বা **তাপ ইঞ্জিন বিবৃতি** হলো তাপগতিবিদ্যার দ্বিতীয় সূত্রের একটি বিবৃতি। বিবৃতি মতে ''এমন কোনো যন্ত্র বা ইঞ্জিন তৈরি করা সম্ভব নয়, যা অবিরামভাবে কোনো বস্তু থেকে তাপ বা শক্তি গ্রহণ করে কাজে পরিণত করবে, কিন্তু পরিবেশের কোনো পরিবর্তন হবে না। এর অর্থ ১০০% তাপীয় দক্ষতাসম্পন্ন কোনো তাপ ইঞ্জিন নির্মাণ সম্ভব নয়।

## তথ্যসূত্র

বিষয়শ্রেণী:তাপগতিবিজ্ঞান
শফিকুর রহমান (মৌলভীবাজারের রাজনীতিবিদ)

**শফিকুর রহমান হামিদী** (১০ ফেব্রুয়ারি ১৯৫৯–১৯ ফেব্রুয়ারি ২০০৯) বাংলাদেশের মৌলভীবাজার জেলার রাজনীতিবিদ যিনি মৌলভীবাজার-৪ আসনের সংসদ সদস্য ছিলেন।

## প্রাথমিক জীবন
শফিকুর রহমান ১০ ফেব্রুয়ারি ১৯৫৯ সালে মৌলভীবাজারের শ্রীমঙ্গলের বরুনা গ্রামে জন্মগ্রহণ করেন। তার পিতা শায়খ লুৎফর রহমান বর্ণভী (১৯১৬–১৯৭৭) বিখ্যাত আলেম, মুক্তিযোদ্ধা ও আনওয়ারুল উলুম হামিদনগর বরুনা মাদ্রাসার প্রতিষ্ঠাতা ছিলেন।

## রাজনৈতিক জীবন
শফিকুর রহমান রাজনৈতিক জীবনের শুরুতে জাতীয় পার্টির সাথে জড়িত হন এবং দুই মেয়াদে কালাপুর ইউনিয়নের চেয়ারম্যান হিসেবে দায়িত্ব পালন করেন। ১৯৯১ সালে বিএনপির রাজনীতির সাথে সম্পৃক্ত হয়ে শ্রীমঙ্গল উপজেলা সভাপতি হিসেবে দায়িত্ব পালন করেন। তিনি ১৫ ফব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী হিসেবে মৌলভীবাজার-৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে তিনি একই আসন থেকে পরাজিত হন।

## মৃত্যু
শফিকুর রহমান ১৯ ফেব্রুয়ারি ২০০৯ সালে মৃত্যুবরণ করেন।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:মৌলভীবাজার জেলার ব্যক্তি
শফিকুল ইসলাম (কিশোরগঞ্জের রাজনীতিবিদ)

**শফিকুল ইসলাম** (জন্ম: ১৯ সেপ্টেম্বর ১৯৫৭) বাংলাদেশের কিশোরগঞ্জ জেলার রাজনীতিবিদ যিনি তৎকালীন কিশোরগঞ্জ-৭ আসনের সংসদ সদস্য ছিলেন।

## প্রাথমিক জীবন
শফিকুল ইসলাম কিশোরগঞ্জ জেলায় জন্মগ্রহণ করেন। ভৈরবের হাজি আসমত কলেজ থেকে ১৯৭৬ খ্রিস্টাব্দে উচ্চমাধ্যমিক,১৯৮০ সালে চট্টগ্রাম বিশ্ববিদ্যালয়ের লোকপ্রশাসন বিভাগ থেকে বি এ  (সম্মান) এবং ১৯৮১ খ্রিস্টাব্দে এমএ ডিগ্রী লাভ করেন। প্রগতিশীল ছাত্র সংগঠন বাংলাদেশ ছাত্র ইউনিয়ন চট্টগ্রাম বিশ্ববিদ্যালয় শাখার সাধারণ সম্পাদক এবং কেন্দ্রীয় জাতীয় পরিষদ সদস্য পদে দায়িত্ব পালন করেন। ১৯৮৩ সাল থেকে ১৯৯৫ সাল পর্যন্ত তিনি একটি রাষ্ট্রায়ত্ব বাণিজ্যিক ব্যাংকে সততা, দক্ষতা ও নিষ্ঠার সাথে দায়িত্বশীল পদে চাকুরি করেন। চাকুরি ইস্তফা দিয়ে বাংলাদেশ জাতীয়তাবাদী দল (বিএনপি) থেকে ১৯৯৩ সালে ৬ষ্ঠ জাতীয় সংসদে ১৭১ কিশোরগঞ্জ- ৭ (ভৈরব-কুলিয়ারচর) নির্বাচনী এলাকা থেকে সংসদ সদস্য নির্বাচিত হন। তিনি  সফলতার সঙ্গে বাংলাদেশ সমবায় ব্যাংকের পরিচালক পদে দায়িত্ব পালন করেন। একই সঙ্গে তিনি জাতীয় সংবাদপত্রসহ বিভিন্ন মাধ্যমে লেখালেখি করেন। তার চারটি গ্রন্থ প্রকাশিত হয়েছে।

## রাজনৈতিক জীবন
শফিকুল ইসলাম ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী হিসেবে তৎকালীন কিশোরগঞ্জ-৭ আসন থেকে সংসদ সদস্য নির্বাচিত হন।
বিদ্যমান অসুস্থ্ রাজনীতির সঙ্গে খাপ খাওয়াতে না পেরে সক্রিয় রাজনীতি থেকে সরে দাড়ান। বর্তমানে তিনি দেশের প্রখ্যাত সমাজ ও রাষ্ট্রচিন্তক আটাশ দফা কর্মসূচির প্রনেতা ঢাকা বিশ্ববিদ্যালয়ের আহাম্মদ শরীফ চেয়ার ও অধ্যাপক আবুল কাসেম ফললুল হকের সঙ্গে কাজ করছেন। নিজ এলাকা নির্বিশেষে বাংলাদেশ এবং বাঙালি জাতির ইতিহাস- ঐতিহ্য ও রাজনীতি বিষয়ে অধ্যয়ন গবেষণার পাশাপাশি আটাশ দফা কর্মসূচির আলোকে নতুন ধারার রাজনীতি গড়ে তোলার লক্ষ্যে কাজ করে যাচ্ছেন। 
নিজ এলাকায় তিনি ২০০৮ সালে গড়ে তুলেছেন রেবতীবর্মণ স্মৃতি সংসদ এবং ২০১০ সালে গড়ে তুলেছেন “বাংলাদেশ জাগরণী শান্তিসঙ্ঘ” নামক একটি সামাজিক-সাংস্কৃতিক সংগঠন। তার চিন্তা ও কর্মের সাধনার মূলে রয়েছে বাঙালি, বাংলাদেশ এবং সর্বোপরি বিশ্বজনীন মানবতা।

## তার প্রকাশিত গ্রন্থসমূহ
১। সভ্যতার পথ ও পাথেয়,
২। ভৈরবের ইতিহাস ও ঐতিহ্য
৩। অগ্রগতির পথে বাংলাদেশ
৪। সমকালের বাংলাদেশ  
৫। সম্পাদনা গ্রন্থ : কমরেড রেবতী মোহন বর্মণ- জীবন ও কর্ম।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:১৯৫৭-এ জন্ম
পেনিনসুলা ক্লারিয়ন

***উপদ্বীপ ক্লারিয়ন*** আলাস্কার কেনাইতে প্রকাশিত একটি আঞ্চলিক সংবাদপত্র যা কেনাই উপদ্বীপের জনগণের জন্য প্রকাশিত হয়। তারা এখানে *পেনিনসুলা ক্লারিয়ন ডিসপ্যাচ* প্রকাশ করে যা প্রতি বুধবারে প্রকাশিত হয়। এটি একটি সাপ্তাহিক বিনামূল্যের পত্রিকা এবং স্থানীয় জনগনের গল্প ও বিজ্ঞাপনসহ প্রকাশিত হয়। কাগজটি ১৯৭০ সালে প্রতিষ্ঠিত হয়েছিল এবং জর্জিয়া ভিত্তিক মরিস কমিউনিকেশন্স পত্রিকাটি ক্রয় করেছিল ১৯৯০ সালে।  ২০১৭ সালে, মরিস কমিউনিকেশন্স তার সংবাদপত্রগুলি গেটহাউস মিডিয়ার কাছে বিক্রি করে।  ২০১৮ সালে গেটহাউস সাউন্ড পাবলিকেশন্সের কাছে এর আলাস্কার সংবাদপত্র বিক্রি করেছিল। 

## আরো দেখুন
* আলাস্কার সংবাদপত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:আলাস্কার সংবাদপত্র
বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
সামছু উদ্দিন আহমেদ

**সামছু উদ্দিন আহমেদ** বাংলাদেশের কুমিল্লা জেলার রাজনীতিবিদ যিনি তৎকালীন কুমিল্লা-১২ আসনের সংসদ সদস্য ছিলেন।

## প্রাথমিক জীবন
সামছু উদ্দিন আহমেদ কুমিল্লা জেলায় জন্মগ্রহণ করেন।

## রাজনৈতিক জীবন
সামছু উদ্দিন আহমেদ ৫ ফব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী হিসেবে তৎকালীন কুমিল্লা-১২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:কুমিল্লা জেলার ব্যক্তি
হক নওয়াজ ঝংভি

**হক নওয়াজ ঝংভি** ( উর্দু:حق نواز جھنگوی, ১৯৫২ — ১৯৯০ ) ছিলেন একজন পাকিস্তানি ইসলামি পণ্ডিত ও রাজনীতিবিদ। তিনি ১৯৮৫ সালের ৬ সেপ্টেম্বর আঞ্জুমানে সিপাহে সাহাবা প্রতিষ্ঠা করেন। 

## প্রারম্ভিক জীবন
হক নওয়াজ ঝংভি ১৯৫২ সালে পাকিস্তানের পাঞ্জাব প্রদেশের ঝং জেলার চেলা নামক গ্রামে জাত-সিপ্রা বংশে জন্মগ্রহণ করেন। তার পিতার নাম ওয়ালী মুহাম্মদ, তিনি অল্প পরিমাণ জমির মালিক ছিলেন। তিনি ক্বিরাত ও আরবি ব্যাকরণ অধ্যয়নের পূূূূর্বে দুই বছরে কুরআন মুখস্থ করেছিলেন।  উচ্চশিক্ষার জন্য তিনি জামিয়া দারুল উলুম কাবিরওয়ালায় ৫ বছর এবং মুলতানের জামিয়া খায়রুল মাদারিসে সাত বছর অতিবাহিত করেন।  তিনি ১৯৭১ সালে খায়রুল মাদারিস থেকে দাওরায়ে হাদিস ( মাস্টার্স ) সমাপ্ত করেন।

## কর্ম জীবন
শিক্ষাজীবন সমাপ্তির পর তিনি জমিয়তে উলামায়ে ইসলামে যোগদান করেন এবং ১৯৭২ টোবা টেক সিং মসজিদে ইমামের দায়িত্ব পান। ১৯৭৩ সালে তিনি ঝং সদরের মহল্লা পিপলিয়ানওয়ালা মসজিদে ইমাম ও খতিব হিসেবে নিযুক্ত হন। 

শিয়া বিরোধী প্রচারে মনোনিবেশ করার আগে তিনি কাদিয়ানিদের বিরুদ্ধে খতমে নবুয়ত আন্দোলনে সক্রিয় ছিলেন। 

১৯৭৯ সালের ইরানি বিপ্লবের পরে, শিয়া চিন্তাধারা প্রচারের অভিযোগ এনে তিনি ইরানের উপর আক্রমণ শুরু করে। তিনি শিয়া ইসলাম ও বেসামরিক নাগরিকদের পাশাপাশি ইরানের সর্বোচ্চ ধর্মীয় নেতা আয়াতুল্লাহ খোমেনির বিরুদ্ধেও তার আক্রমণ পরিচালনা করেছিলেন। স্থানীয়ভাবে তিনি শাহ জাহনা পরিবার এবং জেলা প্রশাসনকে লক্ষ্য করে স্থানীয় বাসিন্দাদের মধ্যে অত্যন্ত জনপ্রিয় হয়ে ওঠেন।

তিনি স্থানীয় শিয়াদের বিরুদ্ধে সোচ্চার হয়েছিলেন এবং শিয়া বিরোধী প্রচারণা শুরু করার কারণে সুন্নিদের মধ্যে জনপ্রিয় হয়ে উঠেছিলেন।  তিনি ১৯৮৫ সালের ৬ সেপ্টেম্বর ঝং জেলায় আঞ্জুমানে সিপাহে সাহাবা প্রতিষ্ঠা করেছিলেন। 

## মৃত্যু
১৯৯০ সালের ২৩ ফেব্রুয়ারি অজ্ঞাত জঙ্গিরা তাকে খুন করেছিল। অনেকেই একে শিয়া জঙ্গি হিসেবে ধারণা করেন। 

## উত্তরাধিকার
সিপাহে সাহাবা পাকিস্তানের সদস্য রিয়াজ বাসরা ও আকরাম লাহোরি ১৯৯৬ সালে ঝংভির নামানুসারে তাদের নিজস্ব সংগঠন লস্কর-ই-ঝংভি গঠন করেন, যা পাকিস্তানের সবচেয়ে মারাত্মক সাম্প্রদায়িক দলগুলির একটি। 

মাসউদ আজহার : একজন চরমপন্থী পাকিস্তানি ইসলামি পণ্ডিত, তার কর্মকাণ্ডের জন্য তিনি ভারতের “মোস্ট ওয়ান্টেড” ব্যক্তিদের একজন। তাকে “ঝংভির পুরানো ভক্ত” হিসেবে বর্ণনা করা হয়। 

তার ছেলে মাসরুর নওয়াজ ঝংভিও একজন রাজনীতিবিদ এবং তার পিতার উত্তরাধিকার অব্যাহত রাখতে চান। কিন্তু শিয়াদের ক্ষেত্রে নিজেকে কম সাম্প্রদায়িক হিসেবে বর্ণনা করেন। 

## আরও দেখুন
*সিপাহে সাহাবা পাকিস্তান
*আজম তারিক
*আওরঙ্গজেব ফারুকী
*ইসারুল হক কাসেমি
*জিয়াউর রহমান ফারুকী
*মুহাম্মদ আহমেদ লুধিয়ানভী
*দেওবন্দি ব্যক্তিত্বের তালিকা

## তথ্যসূত্র

## গ্রন্থপঞ্জি

*
*
*

## বহিঃসংযোগ
*ভিডিও –– হক নওয়াজ ঝংভির একটি বক্তব্য
*ভিডিও –– হুসাইনের মর্যাদা সম্পর্কে হক নওয়াজ ঝংভি

বিষয়শ্রেণী:১৯৫২-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানের ইসলামি চিন্তাবিদ
বিষয়শ্রেণী:জামিয়া খায়রুল মাদারিসের প্রাক্তন শিক্ষার্থী
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:সিপাহে সাহাবা পাকিস্তানের প্রধান
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:কুরআনের হাফেজ
বিষয়শ্রেণী:গুপ্তহত্যার শিকার ধর্মীয় নেতা
বিষয়শ্রেণী:পাকিস্তানি ধর্মীয় নেতা
বিষয়শ্রেণী:ঝং জেলার ব্যক্তি
বিষয়শ্রেণী:পাকিস্তানে ইসলামের ইতিহাস
বিষয়শ্রেণী:আহমদিয়া সমালোচক
বিষয়শ্রেণী:শিয়া ইসলামের সমালোচক
বিষয়শ্রেণী:পাকিস্তানি ইসলামপন্থী
সাহিদা রহমান জোৎস্না

**সাহিদা রহমান জোৎস্না** বাংলাদেশের রংপুর জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
সাহিদা রহমান জোৎস্না রংপুর জেলায় জন্মগ্রহণ করেন।

## রাজনৈতিক জীবন
সাহিদা রহমান জোৎস্না বিএনপির জাতীয় নির্বাহী কমিটির সদস্য ও রংপুর জেলা মহিলা দল সভানেত্রী। তিনি ষষ্ঠ জাতীয় সংসদের মহিলা আসন ৩ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রংপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:রংপুর জেলার ব্যক্তি
বিষয়শ্রেণী:জাতীয় সংসদের মহিলা সদস্য
আলাস্কা জার্নাল অব কমার্স

***আলাস্কা জার্নাল অব কমার্স*** আলাস্কার অ্যাঙ্করেজ ভিত্তিক একটি মুদ্রণ এবং অনলাইন প্রকাশনা। ১৯৭৬ সালে এটি প্রতিষ্ঠিত হয় এবং ১৯৯৫ সালে মরিস কমিউনিকেশন্স এটি কিনে নেয়।  অ্যাঙ্করেজ ডেইলি নিউজের বর্তমান মালিক বিঙ্কলে কো. *জার্নালটি* ২০১৮ সালে অধিগ্রহণ করেছিলেন। 

*আলাস্কা জার্নাল* প্রতি বছর "টপ ৪০ আন্ডার ৪০" স্পনসর করে  রাজ্যের তরুণ পেশাদারদের শনাক্ত করতে। প্রকাশনাটি অ্যাসোসিয়েটেড প্রেসের সদস্য।

## তথ্যসূত্র

## বহিঃসংযোগ
* 
* কংগ্রেস লাইব্রেরি থেকে ক্রনিকলিং আমেরিকা তালিকা

বিষয়শ্রেণী:আলাস্কার সংবাদপত্র
বিষয়শ্রেণী:মার্কিন যুক্তরাষ্ট্রের ব্যবসায়িক সংবাদপত্র
বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
থারমারে

**থারমারে** পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসং ছিল ৫৯৯৮ জন এবং খানার সংখ্যা ছিল ৯৯৪ টি। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:রাপ্তী অঞ্চলের গ্রাম উন্নয়ন সমিতি
বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:নেপালের সল্যান জেলার ভৌগোলিক অসম্পূর্ণ
ত্রিবেণী, সল্যান

**ত্রিবেণী** পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি বা গাঁওপালিকা। ১৯৯১ সালে নেপালের আদমশুমারি অনুসারে এর জনসংখ্যা ছিল ৩৭৮৯ জন এবং খানার সংখ্যা ছিল ৭১০ টি।  

## তথ্যসূত্র

বিষয়শ্রেণী:রাপ্তী অঞ্চলের গ্রাম উন্নয়ন সমিতি
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:নেপালের সল্যান জেলার জনপদসমূহ
বিষয়শ্রেণী:কর্ণালী প্রদেশের গ্রামীণ পৌরসভা
বিষয়শ্রেণী:নেপালের সল্যান জেলার ভৌগোলিক অসম্পূর্ণ
পৈরী নদী

**পৈরী নদী** হচ্ছে ভারতের মহানদী নদীর একটি গুরুত্বপূর্ণ উপনদী। ছত্তিশগড় রাজ্যের গরিয়াবন্দ জেলার জেলার বিন্দ্রনবগড়ের কাছাকাছি অবস্থিত ভাটিগড় পাহাড় থেকে উৎপন্ন হয়ে নদীটি একই জেলার রাজিম শহরের নিকটবর্তী স্থানে মহানদী নদীতে পতিত হয়। নদীর দৈর্ঘ্য ৯০ কিলোমিটার এবং এর অববাহিকা ৩০০০ বর্গকিলোমিটার জুড়ে বিস্তৃত। 

## তথ্যসূত্র

বিষয়শ্রেণী:ভারতের নদী
বিষয়শ্রেণী:মহানদী নদীর উপনদী
বিষয়শ্রেণী:ছত্তিসগড়ের নদী
সলিমুল্লাহ খান (পণ্ডিত)

**সলিমুল্লাহ খান** ( ২৫ ডিসেম্বর ১৯২৬ — ১৫ জানুয়ারি ২০১৭ ) ছিলেন একজন পাকিস্তানি ইসলামি পণ্ডিত এবং বেফাকুল মাদারিসিল আরাবিয়া পাকিস্তানের প্রাক্তন সভাপতি।  তার ছাত্রদের মধ্যে মুহাম্মদ রফী উসমানী ও মুহাম্মাদ তাকী উসমানী প্রমুখ উল্লেখযোগ্য।  তিনি ১৯৬৭ সালে জামিয়া ফারুকিয়া করাচি প্রতিষ্ঠা করেন। 
## প্রাথমিক জীবন ও শিক্ষা জীবন
শায়খুল হাদিস সলিমুল্লাহ খান ১৯২৬ সালের ২৫ ডিসেম্বর ভারতের উত্তরপ্রদেশের মুজাফফরনগর জেলার প্রসিদ্ধ উপশহর হাসানপুর লৌহরিতে জন্ম গ্রহণ করেন।
### শিক্ষা জীবন
তিনি হাকিমুল উম্মত হজরত মাওলানা আশরাফ আলী থানবি রহমাতুল্লাহি আলিইহি-এর খলিফা হজরত মাওলানা মাসিহুল্লাহ খান রহমাতুল্লাহি আলাইহির মাদরাসা মিফতাহুল উলুম জালালাবাদে তার শিক্ষা জীবন শুরু হয়।বিশ্বখ্যাত ধর্মীয় শিক্ষাপ্রতিষ্ঠান ‘দারুল উলুম দেওবন্দ’ ভারতে ১৯৪২ সাল থেকে ১৯৪৭ সাল পর্যন্ত তিনি ইলমে হাদিস, তাফসিরসহ নানা বিষয়ে উচ্চশিক্ষা লাভ করেন।

## কর্ম জীবন
### অধ্যাপনা
শিক্ষা জীবন শেষে মাওলানা সলিমুল্লাহ খান তাঁর ওস্তাদের মাদরাসা মিফতাহুল উলুম টানা আট বছর অধ্যাপনা করেন। বিশ্ববিখ্যাত আলেমে দ্বীন বিচারপতি শায়খুল ইসলাম মুফতি তকি ওসমানি-এর মতো ব্যক্তিরাও তাঁর ছাত্র হিসেবে নিজেদেরকে সৌভাগ্যবান মনে করেন।তিনি দারুল উলুম টাণ্ডোলা ইয়ার এবং দারুল উলুম করাচি, করাচির জামিয়াতুল উলুমিল ইসলামিয়ায় হাদিস, ফিকহ, তাফসির, দর্শন, ইতিহাস ও আরবি সাহিত্যসহ বিভিন্ন বিষয়ে পাঠদান করেন৷
### জামিয়া ফারুকিয়া প্রতিষ্ঠা
ইলমে হাদিসের খেদমতে পাকিস্তান এসে আর ফিরে যাওয়া হয়নি মাতৃভূমি ভারতে। তিনি ১৯৬৭ সালের ২৩ জানুয়ারি মোতাবেক ১৩৮৭ হিজরির শাওয়াল মাসে পাকিস্তানের করাচিতে প্রতিষ্ঠা করেন ‘জামিয়া ফারুকিয়া` নামে বিখ্যাত ধর্মীয় শিক্ষাপ্রতিষ্ঠান৷
### বেফাকুল মাদারিসিল আরাবিয়া পাকিস্তানের দায়িত্বে
শায়খুল হাদিস হজরত মাওলানা সালিমুল্লাহ খান ১৯৮০ সালে পাকিস্তানের মাদরাসা শিক্ষা বোর্ড ‘বেফাকুল মাদারিসিল আরাবিয়া পাকিস্তান`-এর প্রধান শিক্ষাসচিবের দায়িত্বে নিয়োজিত হন তিনি৷১৯৮৯ সালে বোর্ডটির সদর হিসেবে তাকে ঘোষণা করা হয়। মৃত্যুর পূর্ব পর্যন্ত পূর্ণ দক্ষতার সঙ্গে অধ্যাপনার পাশাপাশি তিনি বোর্ডটির চেয়ারম্যান হিসেবেই দায়িত্ব পালন করছিলেন৷
### গ্রন্থ রচনা
হাদিসের প্রসিদ্ধ গ্রন্থ বুখারির ব্যাখ্যাগ্রন্থ ‘কাশফুল বারি` এবং মিশকাতুল মাসাবিহের ওপর ব্যাখ্যাগ্রন্থ ‘নাফহাতুন তানকিহ’ রচনা করেন।

## আরও দেখুন
*মুহাম্মদ আদিল খান
*দেওবন্দি ব্যক্তিত্বের তালিকা
## তথ্যসূত্র

## বহিঃসংযোগ
* 

বিষয়শ্রেণী:দেওবন্দি ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:বেফাকুল মাদারিসিল আরাবিয়া পাকিস্তানের সভাপতি
বিষয়শ্রেণী:১৯২১-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:মুসলিম ধর্ম প্রচারক
বিষয়শ্রেণী:মজঃফরনগর জেলার ব্যক্তি
বিষয়শ্রেণী:বেফাকুল মাদারিসিল আরাবিয়া পাকিস্তানের সদস্য
পারদ থার্মোমিটার

**পারদ থার্মোমিটার** আবিষ্কার করেছিলেন আমস্টারডামের পদার্থবিদ ড্যানিয়েল গ্যাব্রিয়েল ফারেনহাইট (১৭১৪)। এটি সরু ব্যাসের কাচ নলের সাথে পারদযুক্ত একটি বাল্বে পারদের আয়তন বাল্বের আয়তনের তুলনায় অনেক কম। তাপমাত্রার সাথে পারদের আয়তন কিছুটা পরিবর্তিত হয়; আয়তনের ছোট পরিবর্তনে পারদ সরু তুলনামূলকভাবে সরু ও দীর্ঘ নলের দিকে চালিত ধাবিত হয়। পারদের উপরে স্থানটি নাইট্রোজেন গ্যাস দ্বারা ভরাট হতে পারে বা এটি বায়ুমণ্ডলীয় চাপের চেয়ে কম হতে পারে, এটি আংশিক শূন্য।

থার্মোমিটারটি ক্যালিব্রেট করার জন্য বাল্বটি তাপীয় সাম্যাবস্থায় যেমন বরফ/জলের মিশ্রণের মতো তাপমাত্রার মান এবং তারপরে জল/বাষ্পের মতো অন্য একটি মান সহ নমনীয় পয়েন্টগুলির মধ্যে নিয়মিত বিরতিতে বিভক্ত হয়। নীতিগতভাবে, বিভিন্ন পদার্থের তৈরি থার্মোমিটারগুলি (যেমন, রঙিন অ্যালকোহল থার্মোমিটার) বিভিন্ন সম্প্রসারণ বৈশিষ্ট্যের কারণে বিভিন্ন মধ্যবর্তী পঠন দেবে বলে আশা করা যেতে পারে; অনুশীলনে ব্যবহৃত পদার্থগুলিকে সত্যিকারের থার্মোডাইনামিক তাপমাত্রার ফাংশন হিসাবে যুক্তিসঙ্গতভাবে রৈখিক সম্প্রসারণ বৈশিষ্ট্যগুলি বেছে নেওয়া হয় এবং তাই অনুরূপ ফলাফল দেয়।

তরল থার্মোমিটারগুলোর জন্য পারদ (১৭১৪) এবং ফারেনহাইট স্কেল (১৭২৪) এর প্রয়োগ থার্মোমেট্রিতে নির্ভুলতা এবং নির্ভুলতার এক নতুন যুগে সূচিত হয়েছিল এবং এখনও পর্যন্ত (১৯৬৬ হিসাবে) এটি সবচেয়ে সঠিক হিসাবে বিবেচিত থার্মোমিটার। 

## ইতিহাস

## ম্যাক্সিমাম থার্মোমিটার

## ম্যাক্সিমাম মিনিমাম থার্মোমিটার

## শারীরিক বৈশিষ্ট্য

## ব্যবহার বন্ধ
থাম্ব|আধুনিক পারদ থার্মোমিটার
২০১২ সালে, অনেক পারদ থার্মোমিটার আবহাওয়াবিদ্যায় ব্যবহৃত হত; তারা পারদ থার্মোমিটারের ব্যবহার সীমিত করে আনে, কেননা বহু দেশ পারদের বিষাক্ততার কারণে চিকিৎসা কার্যক্রমে পারদ থার্মোমিটারের ব্যবহার নিষিদ্ধ করেছিল। কিছু নির্মাতারা গ্যালেনস্তান, গ্যালিয়াম, ইন্ডিয়াম এবং টিনের একটি তরল পারদের প্রতিস্থাপন হিসাবে ব্যবহার করতে শুরু করে।

সাধারণ "জ্বর থার্মোমিটার" -এ মৌলিক পারদ থাকে ০.৫ এবং ০.৩ গ্রাম (০.২৮ এবং ০.১৭ ড্রাম) এর মধ্যে থাকে  এই পরিমাণ পারদ গিলে খেয়ে ফেললে কিছুটা বিপদ ডেকে আনবে তবে এর বাষ্প নিঃশ্বাসের সাথে নিলে স্বাস্থ্য সমস্যা দেখা দিতে পারে। 

## পারদ থার্মোমিটারের নিষিদ্ধ করা হয়েছে যেসব দেশে তাদের তালিকা

## তথ্যসূত্র

বিষয়শ্রেণী:থার্মোমিটার
বিষয়শ্রেণী:ওলন্দাজ উদ্ভাবন
বিষয়শ্রেণী:আবহাওয়াবৈজ্ঞানিক পরিমাপক যন্ত্র ও সরঞ্জাম
বাংলাদেশ ডিজেল প্ল্যান্ট লিমিটেড

250px|থাম্ব|লোগো
**বাংলাদেশ ডিজেল প্ল্যান্ট লিমিটেড** বাংলাদেশের একটি রাষ্ট্রীয় মালিকানাধীন সংস্থা, এটি বাংলাদেশ সেনাবাহিনী পরিচালনা করে।

## ইতিহাস
বাংলাদেশ ডিজেল প্ল্যান্ট লিমিটেড রাষ্ট্রীয় মালিকানাধীন বাংলাদেশ ইস্পাত ও প্রকৌশল কর্পোরেশনের অধীনে সরকারী মালিকানাধীন কর্পোরেশন ছিল। এটি ২০০৪ সালে ৭৪০ মিলিয়ন টাকার বেশি লোকসানের কারণে বন্ধ হয়ে গিয়েছিল কারণ নিয়ে। ২০০৭ সালে এই প্ল্যান্টটি বাংলাদেশ সেনাবাহিনীর হাতে হস্তান্তর করা হয়েছিল যার ফলে এই প্ল্যান্টটি লাভজনক প্রতিষ্ঠানে পৌঁছাতে সক্ষম হয়েছিল। ২০১০ সালে প্রকল্পটি ৫০ মেগাওয়াট ডিজেল বিদ্যুৎ কেন্দ্র নির্মাণের জন্য বাংলাদেশ সরকারের কাছ থেকে একটি চুক্তি পেয়েছিল। ২০১৩ সালে রামপাল বিদ্যুৎকেন্দ্রের জন্য জমি ভরাটের জন্য একটি প্রকল্পের চুক্তি হয়েছিল। বাংলাদেশ ডিজেল প্ল্যান্ট লিমিটেড ২০১৪ সালের ফেব্রুয়ারিতে আজিমপুর এলাকার জন্য ১০,০০০ প্রিপেইড বিদ্যুৎ মিটার উৎপাদন করতে ঢাকা পাওয়ার ডিস্ট্রিবিউশন সংস্থা লিমিটেডের সাথে একটি চুক্তি স্বাক্ষর করেছে।

## তথ্যসূত্র

বিষয়শ্রেণী:ঢাকা ভিত্তিক কোম্পানি
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের প্রতিরক্ষা কোম্পানি
ভারতের রাজ্য সংগীতের তালিকা

**[[ভারত]]** দক্ষিণ এশিয়ার একটি দেশ। এটি রাজ্য এবং কেন্দ্রশাসিত অঞ্চল নিয়ে গঠিত একটি ফেডারেশন। এর মধ্যে কয়েকটি রাজ্য এবং অঞ্চল রাজ্য বিভিন্ন অনুষ্ঠানে ব্যবহারের জন্য দাপ্তরিকভাবে রাজ্য সংগীত  গ্রহণ করেছে। অন্যান্য রাজ্যের গানগুলো প্রস্তাবিত হয়েছে কিংবা জনপ্রিয়, প্রচলিত এবং এগুলোর আনুষ্ঠানিক ব্যবহার রয়েছে।

## তালিকা

### সরকারি রাজ্য সংগীত

### অনানুষ্ঠানিক, ঐতিহ্যবাহী এবং জনপ্রিয় রাজ্য সংগীত

### প্রস্তাবিত রাজ্য সংগীত
গোয়া , কেরল  সরকারকর্তৃক বর্তমানে সরকারি রাজ্য গান বাছাই প্রক্রিয়াধীন রয়েছে।

## আরো দেখুন

* জনগণমন-অধিনায়ক জয় হে, ভারতের জাতীয় সংগীত
* বন্দে মাতরম্‌, ভারতের জাতীয় গান
* আঞ্চলিক সংগীতের তালিকা
* ভারতের রাজ্য প্রতীকসমূহের তালিকা
* ভারতের রাজ্য পতাকার তালিকা
* ভারতের রাজ্য প্রতীকের তালিকা
* ভারতের রাজ্য নীতিবাক্যের তালিকা
* ভারতের রাজ্য প্রতিষ্ঠা দিবসের তালিকা
* ভারতের রাজ্য প্রাণির তালিকা
* ভারতের রাজ্য পাখির তালিকা
* ভারতের রাজ্য ফুলের তালিকা
* ভারতের রাজ্য বৃক্ষের তালিকা

## তথ্যসূত্র

বিষয়শ্রেণী:ভারতীয় দেশাত্মবোধক গান
বিষয়শ্রেণী:ভারতীয় রাজ্য সঙ্গীত
বিষয়শ্রেণী:ভারতীয় গান
বিষয়শ্রেণী:ভারতীয় সংস্কৃতি সম্পর্কিত তালিকা
দিগদাইড় ইউনিয়ন, সোনাতলা

**দিগদাইড় ইউনিয়ন** বাংলাদেশের বগুড়া জেলার সোনাতলা উপজেলার একটি ইউনিয়ন।

## অবস্থান

## যোগাযোগ

## আয়তন
এই ইউনিয়নের মোট আয়তন ১০.৯ বর্গকিলোমিটার।
## ইতিহাস
## জনসংখ্যা
১৯৯৪ সালের আদমশুমারী অনুযায়ীএই ইউনিয়নের মোট জনসংখ্যা ২৪,১৯৪ জন।

## প্রশাসনিক কাঠামো
এই ইউনিয়ন ২৩টি গ্রাম ও ২০টি মৌজা নিয়ে গঠিত। 
## শিক্ষা ব্যবস্থা
ইউনিয়নের সাক্ষরতার হার ২২.৭%

## হাট-বাজার
ইউনিয়নটিতে দুইটি হাট রয়েছেঃ

# কর্পূর হাট

# সৈয়দ আহম্মেদ কলেজ হাট

## জনপ্রতিনিধি
ইউনিয়নের বর্তমান চেয়ারম্যান মোঃ আলী তৈয়ব শামীম

;পূর্বতন চেয়ারম্যানবৃন্দ
# মোঃ মোশারফ বুলু
# মোঃ আম্মেদ জগলুল হাললু
# মোঃ মোকছেদ আলী

## ধর্মীয় উপাসনালয়

## দর্শনীয় স্থান

## উল্লেখযোগ্য ব্যক্তিত্ব

## তথ্যসূত্র
মধুপুর ইউনিয়ন, সোনাতলা

**মধুপুর ইউনিয়ন** বাংলাদেশের বগুড়া জেলার সোনাতলা উপজেলার একটি ইউনিয়ন।

## অবস্থান

## যোগাযোগ

## আয়তন
এই ইউনিয়নের মোট আয়তন ১৫.৩৬ বর্গকিলোমিটার।
## ইতিহাস
## জনসংখ্যা
এই ইউনিয়নের মোট জনসংখ্যা ২৩,১৭৪ জন।

## প্রশাসনিক কাঠামো
এই ইউনিয়ন ১১টি গ্রাম ও ১১টি মৌজা নিয়ে গঠিত।
ওয়ার্ড ৯ টি

## শিক্ষা ব্যবস্থা
এই ইউনিয়নে ৩টি নিম্ন মাধ্যমিক বিদ্যালয় ও ১৩টি মাদ্রাসা রয়েছে।  
## হাট-বাজার
আরিয়ার ঘাট বাজার 

হরিখালী বাজার 

ফুলবাড়িয়া বাজার

## জনপ্রতিনিধি
ইউনিয়নের বর্তমান চেয়ারম্যান মোঃ আব্দুল আলীম।

## ধর্মীয় উপাসনালয়
এখানে, ৪৫টি মসজিদ, ১০টি ঈদগাহ ও ১২টি মন্দির রয়েছে।
## দর্শনীয় স্থান -সাতবিল মধুপুর
মধুপুর সম্পর্কিত তথ্যর জন্য https://facebook.com/groups/495386521651472/

## উল্লেখযোগ্য ব্যক্তিত্ব

## তথ্যসূত্র
পাকুল্লা ইউনিয়ন

**পাকুল্যা ইউনিয়ন** বাংলাদেশের বগুড়া জেলার সোনাতলা উপজেলার একটি ইউনিয়ন।

## অবস্থান
পাকুল্লা ইউনিয়নের পূর্বপাশ দিয়ে যমুনা নদী এবং পশ্চিম পাশ দিয়ে বাঙালি নদী প্রবাহিত হচ্ছে। পাকুল্লা ইউনিয়নের সাথে সর্বমোট ৫টি ইউনিয়নের সীমানা রয়েছে, তন্মধ্যে সারিয়াকান্দি উপজেলার দুটি ইউনিয়নের সীমানা রয়েছে: 
* চালুয়াবাড়ী ইউনিয়ন
* হাটশেরপুর ইউনিয়ন
পাকুল্লা ইউনিয়নের সাথে আরও যে তিনটি ইউনিয়নের সীমান্ত রয়েছে তা হলো:
# জোড়গাছা
# মধুপুর
# তেকানী চুকাইনগর

## যোগাযোগ
পাকুল্লা ইউনিয়নের যোগাযোগ ব্যবস্থা মোটামুটি উন্নত। কিছু অঞ্চল ব্যতীত প্রায় সব অঞ্চলের রাস্তা পাকা। জেলার সাথে যোগাযোগ উন্নত হওয়ার ফলে সহজেই গমন করা যায়। এছাড়া, উপজেলা সোনাতলার সাথেও যোগাযোগ ব্যবস্থা বেশ উন্নত।

## আয়তন
এই ইউনিয়নের মোট আয়তন ৫৯৫৩ একর।
## ইতিহাস
## জনসংখ্যা
এই ইউনিয়নের মোট জনসংখ্যা ২০,৭০০ জন। তন্মধ্যে, ১০,৪৫৭ জন  পুরুষ এবং ১০,২৪৩ জন নারী।

## প্রশাসনিক কাঠামো

## শিক্ষা ব্যবস্থা
এই ইউনিয়নের সাক্ষরতার হার ৩৪.৪০%
## হাট-বাজার
পাকুল্লা হাট পাকুল্লা ইউনিয়নের একমাত্র ঐতিহ্যবাহী হাট।

## জনপ্রতিনিধি
ইউনিয়নের বর্তমান চেয়ারম্যান এ কে এম লতিফুল বারী টিম সরকার
; পূর্বতন চেয়ারম্যানবৃন্দ:
# মোঃ আফাছউদ্দীন
# মোঃ মোস্তাফিজুর রহমান বিটু
# জুলফিকার রহমান শান্ত

## ধর্মীয় উপাসনালয়
# পাকুল্লা কেন্দ্রীয় জামে মসজিদ
#হুয়াকুয়া পুরাতন জামে মসজিদ। 
# হুয়াকুয়া ঈদগাহ ময়দান। 
#সাতবেকী উত্তর পাড়া জামে মসজিদ।

## দর্শনীয় স্থান
# ব্লোকের মাথা
# বাঙালি ব্রিজ

## উল্লেখযোগ্য ব্যক্তিত্ব

## তথ্যসূত্র